# Riçard Nikson

| Riçard Milhaus Nikson |
| --- |
| *Richard Milhous Nixon* |
|  |
|  |
| Amerika Birləşmiş Ştatlarının 37-ci prezidenti |
| 20 yanvar 1969 – 9 avqust 1974 |
| Vitse-prezident | Spiro Aqnyu (1969-1973) olmayıb (oktyabr-dekabr 1973) Cerald Ford (1973-1974) |
| Əvvəlki | Lindon Conson |
| Sonrakı | Cerald Ford |
| Amerika Birləşmiş Ştatlarının 36-cı vitse-prezidenti |
| 20 yanvar 1953 – 20 yanvar 1961 |
| Prezident | Duayt Eyzenhauer |
| Əvvəlki | Olben Barkli |
| Sonrakı | Lindon Conson |
| Şəxsi məlumatlar |
| Doğum adı | Richard Milhous Nixon |
| Doğum tarixi | 9 yanvar 1913(1913-01-09)[…] |
| Doğum yeri | * Yorba-Linda[d], Orinc qraflığı, Kaliforniya, ABŞ
 |
| Vəfat tarixi | 22 aprel 1994(1994-04-22)[…] (81 yaşında) |
| Vəfat yeri | * Manhetten, Nyu-York, Nyu-York ştatı, ABŞ
 |
| Vəfat səbəbi | insult |
| Partiya | * ABŞ Respublikaçılar Partiyası
 |
| Təhsili | * Dyuk Universiteti
 |
| İxtisası |
Hüquqşünas |
| Fəaliyyəti | siyasətçi, zabit, vəkil, avtobioqraf[d], dövlət xadimi, hüquqşünas |
| Atası | Frensis Nikson |
| Anası | Hanna Milhaus Nikson |
| Həyat yoldaşı |
Pet Nikson |
| Uşaqları | Trişiya Nikson Koks Culi Nikson Eyzenhaver |
| Dini | Protestant-kvaker |
| Hərbi xidmət |
| Qoşun növü | ABŞ hərbi donanması |
| Döyüşlər | * İkinci Dünya müharibəsi,
* İkinci dünya müharibəsində Sakit okean cəbhəsi,
* İkinci Hind-Çin müharibəsi
 |
| Rütbəsi | * Üçüncü dərəcəli kapitan
 |
|

---

 |
| Təltifləri |             |
|  |
|  Vikianbarda əlaqəli mediafayllar |

**Riçard Milhaus Nikson** (ing. *Richard Milhous Nixon*; 9 yanvar 1913[…], Yorba-Linda[d], Kaliforniya – 22 aprel 1994[…], Manhetten, Nyu-York ştatı) — Amerika Birləşmiş Ştatlarının 37-ci prezidenti (1969–1974) və 36-cı vitse-prezidenti (1953–1961).

## Siyasi karyerası

1953–1961-ci illərdə prezident Dvayt Eyzenhaverin kabinetində vitse-prezident vəzifəsini tutan Nikson, 1960-cı il seçkilərində prezidentliyə namizədliyini irəli sürmüş, lakin Con Kennediyə məğlub olmuşdur. 1962-ci ildə Kaliforniya ştatının qubernatoru vəzifəsinə namizədliyini versə də, burada da məğlub olmuş və bundan sonra siyasətdən getdiyini açıqlamışdır. Lakin 1968-ci ildə Respublikaçılar partiyası onu prezidentliyə namizəd kimi irəli sürmüş və Nikson bu seçkidə qalib gələrək ABŞ-nin 37-ci prezidenti olmuşdur. 1972-ci il seçkilərində də qələbə qazanan Nikson, həm vitse-prezident, həm də prezident vəzifəsini iki dəfə tutmuş yeganə şəxsdir.

Onun hakimiyyət dövrü Çinlə əlaqələrin yaxşılaşdırılması, SSRİ ilə Strateji silahların məhdudlaşdırılması barədə müqavilənin imzalanması, Ay proqramının uğurla başa çatması və Vyetnam müharibəsinə son qoyulması ilə xarakterizə olunur.

Riçard Nikson istefa vermiş yeganə ABŞ prezidentidir. O, bu addımı Uotergeyt qalmaqalı ilə bağlı ona qarşı impiçment prosedurunun başlanması ilə əlaqədar atmışdır. 1972-ci ildə Niksonun seçki kampaniyası ilə əlaqəli şəxslər Vaşinqtondakı Demokrat Partiyasının Uotergeyt binasına casusluq məqsədilə sındırmışdır. Sonradan Niksonun bu əməliyyatı ört-basdır etməyə çalışdığı üzə çıxmış və Konqres ona qarşı impiçment prosedurasına başlamışdır. Nikson 9 avqust 1974-cü ildə istefa verərək prezidentliyi Cerald Forda təhvil vermişdir.

## İstinadlar